Poţi fi contagios, chiar dacă testele au rezultat negativ. Ce trebuie să știi dacă bănuiești că ai COVID-19.
Poate dura câteva zile până când Covid-19 apare la un test. Durează până la 14 zile ca să debuteze simptomele. Specialiștii recomandă ca testarea să nu se facă "mai devreme de ziua a opta de la contact".
Dacă bănuieşti că te-ai infectat cu Sars-Cov-2, fii foarte atent când te testezi.Un rezultat negativ nu înseamnă că ai scăpat. De exemplu, dacă te testezi în prima zi după ce ai intrat în contact cu o persoană pozitivă, cu siguranță rezultatul va fi negativ.Nici simptomele nu debutează așa rapid. Da, virusul este deja în organism, însă durează până când poate fi detectat."Cel mai probabil perioada de incubație este până în 14 zile. Este o perioadă de incubaţie din momentul infectării până când apar simptomele, dacă vorbim de formele simptomatice. Ideal ar fi să facă testarea, nu mai devreme de ziua a opta de la contact pentru că atunci este probabilitatea cea mai mare să iasă pozitiv dacă persoana este infectată.", a explicat Adrian Marinescu, medic infecționist.Problema este că eşti contagios în tot acest timp. Aşa că, dacă bănuiești că te-ai infectat, stai acasă."Pentru formele simptomatice, riscul de transmitere este cu 2-3 zile înainte de debut şi aproximativ o săptămână din momentul în care debutează simptomatologia.", a mai adăugat acesta.